રૃપિયાના મૂલ્યમાં ઘટાડાથી ચિંતા
FIIની સંપત્તિમાં રૃા ૪૭ હજાર કરોડનું ધોવાણ
જનરલ એન્ટિ એવોઈડન્સ રૃલ્સ (ગાર) લાગુ થતાં કરવેરાની જવાબદારીઓની વાતથી સંઘર્ષ કરી રહેલાં વિદેશી સંસ્થાકીય રોકાણકારો (એફઆઈઆઈ) હવે વધુ એક સમસ્યાનો સામનો કરી રહ્યાં છે અને તે છે વિદેશી મુદ્રા બજારમાં અમેરિકી ડોલર સામે ઘટતો ભારતીય રૃપિયો છે.
પરિણામો પછી ઈન્ફોસીસનો શેર ૧૪ ટકા જેટલો ઘટયો છે અને વિદેશી સંસ્થાઓના પોર્ટફોલિયોની કિંમતને ઓછી કરવામાં સૌથી મોટો હિસ્સો તેનો છે
છેલ્લાં એક મહિનામાં અમેરિકન ચલણ સામે ભારતીય રૃપિયો જ્યારે ચાર ટકા ઘટયો છે ત્યારે આવી એફઆઈઆઈના ભારતીય ઈક્વિટીના પોર્ટફોલિયોના રોકાણમાં નવ બિલિયન ડોલરનું ધોવાણ થયું હોવાનું એક અહેવાલમાં જણાવાયું છે.
એશિયામાં જ્યારે બીજી કરન્સીની સરખામણીએ રૃપિયાનો દેખાવ મક્કમ હતો ત્યારે એફઆઈઆઈના પોર્ટફોલિયોમાં ૪૦ બિલિયન ડોલરનો સુધારો થતો હતો તેનાથી અત્યારે આ સ્થિતિ ઉલ્ટી છે. વળી, ફોરેક્સ માર્કેટના નિષ્ણાતોના અભિપ્રાયમાં હજુ થોડા મહિના સુધી રૃપિયો દબાણ હેઠળ રહેશે.
એફઆઈઆઈના કામકાજ કરતાં બ્રોકિંગ કંપનીના સૂત્રે કહ્યુ હતું કે રૃપિયાની નરમાઈ ટૂંકા ગાળા હોય તેમ લાગતુ નહીં હોવાને કારણે ભારતીય હોલ્ડિંગ અંગે વિદેશી સંસ્થાઓને થોડી ચિંતા થઈ છે. ભારતના વેપારી સાથીદાર દેશો સાથે મોટી વેપાર ખાધ અને ઉંચા ફુગાવા ઉપરાંત ગારને લઈને રૃપિયામાં હજુય ઘટાડો થઈ શકે છે.
આંતરરાષ્ટ્રીય ઈન્વેસ્ટરો માટે સૌથી આકર્ષક રહેલો ઈન્ફોસીસનો શેર જ તેમના પોર્ટફોલિયોના મૂલ્યને સૌથી વધારે નીચે આણે છે. કંપનીએ નબળા પરિણામ જાહેર કર્યા પછી ઈન્ફોસીસના શેરનો ભાવ ભારતીય રૃપિયામાં લગભગ ૧૪ ટકા ઘટયો છે અને તેની ગણતરી એફઆઈઆઈના પોર્ટફોલિયોમાં ૨૧૫ મિલિયનનું ધોવાણ થાય છે. કરવેરાની દરખાસ્ત અને રૃપિયામાં વણસતી પરિસ્થિતિ રોકાણકારોના વિશ્વાસને હચમચાવી શકે છે.
તમામ લિસ્ટેડ કંપનીઓની બજાર કિંમતની દૃષ્ટિએ એપ્રિલ મહિનામાં મ્યુચ્યુઅલ ફંડોના હોલ્ડિંગની વેલ્યુમાં રૃા. ૬૮૧ કરોડનું ધોવાણ થયુ હતું ત્યારે સ્થાનિક સંસ્થાકીય રોકાણકારો (ડીઆઈઆઈ) અને રિટેલ ઈન્વેસ્ટર્સના રોકાણમાં અનુક્રમે રૃા. ૫,૧૧૭ કરોડ અને રૃા. ૨,૦૦૦ કરોડ ઓછાં થયા હતાં.
એક ઈકોનોમિસ્ટે કહ્યુ હતું કે લિક્વિડિટી સરપ્લસ છે તેમ છતાં ગાર જેવા પ્રશ્નોને કારણે વિદેશી રોકાણકારો સાવચેત બન્યાં છે. આથી, એપ્રિલમાં તેમણે થોડુ રોકાણ પાછુ ખેંચ્યુ હતું. તેને કારણે પણ રૃપિયો ઘસાયો હશે. ગારના મામલે ચોખવટ થશે અને મૂડી પ્રવાહ ફરીથી ચાલુ થશે ત્યારે જૂનના અંત આસપાસ રૃપિયો પુનઃ સુધરવો જોઈએ. અત્યારે રૃપિયો ઉપરમાં ૫૫ સુધી જાય તેમ લાગે છે.
એક સમયે ભારતીય શેરબજારના મુખ્ય ચાલકબળ રહેલી વિદેશી સંસ્થાઓ ૧લી એેપ્રિલથી નેગેટિવ બની છે. કેલેન્ડર વર્ષના પહેલાં ત્રણ મહિના દરમિયાન ૮.૮૫ બિલિયન ડોલર અથવા તો રૃા. ૪૩,૯૫૧ કરોડનું રોકાણ કર્યા પછી એપ્રિલમાં એફઆઈઆઈએ એપ્રિલમાં રૃા. ૧,૧૦૯ કરોડ અથવા તો ૨૦૬ મિલિયન ડોલરના વેચાણ કર્યા હતાં.
સેબીની વિગતો પ્રમાણે એપ્રિલ ૨૦૧૨માં ડેબ્ટ માર્કેટમાંથી રૃા. ૩,૭૮૮ કરોડ અથવા તો ૭૨૧ મિલિયન ડોલર ઉઠાવી લીધા હતાં.